Sýning á nýjum og glæsilegum þjónustuhúsum við Heilsustofnun NLFÍ í Hveragerði 09. febrúar 2005 Sýning á nýjum og glæsilegum þjónustuhúsum við Heilsustofnun NLFÍ í Hveragerði Þriðjudaginn 1. febrúar og miðvikudaginn 2. febrúar var opið hús að Lækjarbrún 5 í Hveragerði ( rétt við Heilsustofnun Náttúrulækningafélagsins ) milli kl. 15 og 18 . Þar gafst gestum kostur á að skoða glæsilegt raðhús . ÍAV eru með á sölu tveggja og þriggja herbergja hús frá 86 til 111 fermetra hönnuð af Hróbjarti Hróbjartssyni arkitekt hjá VA arkitektum . Við kaup á þjónustuíbúð ÍAV gerast kaupendur aðilar að samningi við HNLFÍ , þar sem þeir fá aðgang að og njóta margvíslegrar þjónustu stofnunarinnar . Íbúðirnar verða afhentar fullbúnar án gólfefna að undanskyldum forstofu - og þvottahúsgólfum , auk baðherbergja sem verða flísalögð í hólf og gólf . Raðhúsin verða klædd að hluta með litaðri báruálklæðningu og að hluta með sléttri álklæðningu . Við anddyri er klætt með viðarklæðningu . Húsin verða því viðhaldslítil .